ये वही मेजर शैतान सिंह थे, जिन्होंने तत्कालीन प्रधानमंत्री पं. नेहरू के रिश्तेदार और सेना की उत्तर पूर्वी ब्रिगेड के कमांडर लेफ्टिनेंट जनरल बी.एम. कौल का लड़ाई से पीछे हटने का आदेश ठुकरा दिया था, अंतिम दम तक लड़े और जब गोलियों से छलनी हो गए तब उनके दो साथी जवानों ने कहा- सर आपको मेडकल यूनिट तक भेज देते हैं। मेजर शैतान सिंह ने कहा- मुझे और मेरी मशीनगन को यहीं छोड़ दो, हाथ कट चुके थे, पेट और जांघ में गोली लगी थी। मेजर ने पैर से मशीनगन का ट्रिगर दबाया और दुश्मन का अंतिम दम तक सामना किया, लड़ते-लड़ते प्राण न्यौछावर कर दिए लेकिन उस पोस्ट पर दिन भर चीनी सेना को इंच भर आगे नहीं बढ़ने दिया।